

МОНГОЛ УЛСЫН ХУУЛЬ

2017 оны 12 сарын 07 өдөр Төрийн ордон, Улаанбаатар хот

**ЗАСГИЙН ГАЗРЫН АГЕНТЛАГИЙН**

**ЭРХ ЗҮЙН БАЙДЛЫН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Засгийн газрын агентлагийн эрх зүйн байдлын тухай хуулийн 9 дүгээр зүйлд доор дурдсан агуулгатай 9.3 дахь хэсэг нэмсүгэй:

“9.3.Тухайн агентлагийн чиг үүрэгт хууль тогтоомжоор өөрчлөлт орсноос бусад тохиолдолд үйл ажиллагааны стратеги, зохион байгуулалтын бүтцийн өөрчлөлтийн хөтөлбөр болон зохион байгуулалтын бүтцэд өөрчлөлт оруулахыг хориглоно.”

**2 дугаар зүйл.**Засгийн газрын агентлагийн эрх зүйн байдлын тухай хуулийн 9 дүгээр зүйлийн 9.2 дахь хэсгийн “стратеги, ажлын байрны тодорхойлолтыг” гэснийг “стратегийг” гэж, 9 дүгээр зүйлийн 9.3 дахь хэсгийн дугаарыг “9.4” гэж тус тус өөрчилсүгэй.

**3 дугаар зүйл.**Энэ хуулийг Төрийн албаны тухай /Шинэчилсэн найруулга/ хууль хүчин төгөлдөр болсон өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДАРГА М.ЭНХБОЛД